Vihreä aalto | Kauppakamarin Kirjat
Vihreä liiketoiminta on päivänpolttava teema, ja moni yritys ja organisaatio miettii, miten sitä voisi parhaiten soveltaa omaan toimintaan. Vihreä aalto -kirja kertoo, miksi vihreä bisnes ei ole vain ituhippien, puunhalaajien ja pitkätukkien hehkutusta vaan strategista toimintaa, joka merkittävästi kohentaa yrityksen kannattavuutta ja tehostaa liiketoimintaa
Vihreä liiketoiminta on päivänpolttava teema, ja moni yritys ja organisaatio miettii, miten sitä voisi parhaiten soveltaa omaan toimintaan.
Vihreä aalto -kirja kertoo, miksi vihreä bisnes ei ole vain ituhippien, puunhalaajien ja pitkätukkien hehkutusta vaan strategista toimintaa, joka merkittävästi kohentaa yrityksen kannattavuutta ja tehostaa liiketoimintaa.
Vihreää liiketoimintaa harjoittava yritys hyödyntää resursseja tehokkaammin ja järkevämmin, houkuttelee huippuosaajat palkkalistoilleen, kirii kilpailijoiden edelle sekä innostaa ja sitouttaa yrityksen henkilökuntaa, asiakkaita ja sidosryhmiä. Vihreä yritys toteuttaa kaiken tämän samalla, kun se osaltaan ratkaisee sosiaalisia sekä ympäristökysymyksiä, kuten ilmastonmuutosta ja kehitysmaiden vesikriisejä. Kuulostaako mahdottomalta?
Teos kertoo elävästi, luovasti ja hauskasti, miksi vihreään liiketoimintaan siirtyminen on strateginen mahdollisuus sinunkin työpaikallasi, ja antaa käytännön ohjeita vihreän strategian luomiseksi ja toteuttamiseksi.
Lukijoiden suosituksia:
"Koskaan aiemmin ei kestävää liiketoimintaa ole kuvattu näin laajasti, monipuolisesti, hauskasti ja konkreettisesti uutta luoden. Parhaimmillaan hyvä taloudellinen tulos, kestävä kehitys ja ihmisten hyvinvointi muodostavat tulevaisuudessa toimivan yhdistelmän. Oletpa yritysjohtaja, yrittäjä tai muu vaikuttaja, löydät tästä kirjasta uusia ajatuksia liiketoimintaasi."
- Helena Åhman, hallituksen puheenjohtaja, Hunting Minds Oy
"Kirja on ajankohtainen kuvaus ekologisesti kestävämmän liiketoiminnan johtamisesta... Ehdottomasti lukemisen arvoinen!"
- Mika Westerlund, Assistant Professor, Carleton University
"Lampikoski ja Sippo ovat kirjoittaneet ajatuksia herättävän, käytännöllisen ja innostavan kirjan edistyksellisille yritysjohtajille, jotka näkevät Vihreän aallon saapumisen, ja haluavat hyötyä siitä innovatiivisella ja eettisesti kestävällä tavalla. Lue tämä erinomainen teos ja ratsasta mukana vihreän aallon harjalla!"
- Timo Lampikoski, yrittäjä
Kirjoittaja(t) Tommi Lampikoski, Johanna Sippo
ISBN 9789522462312